Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Isabel Regúlez Álvarez andreak aurkeztutako gaurkotasun handiko galdera, Hiru Erregeen Mahaiaren inguruan galdutako mendizalea bilatu eta erreskatatzeko Nafarroako suhiltzaileek eginiko laguntza eskaintzari Guardia Zibilak uko egiteari buruzkoa (10-22/POR-00240).

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, gaurkotasun handiko galdera hau aurkezten du, lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun diezaion:

Pasa den larunbatean prentsan agertu zen Guardia Zibilak uko egin ziola martxoaren 15ean Hiru Erregeen Mahaiaren inguruan galdutako mendizalea bilatu eta erreskatatzeko Nafarroako suhiltzaileek eginiko laguntza eskaintzari.

Zure departamentuak zer iritzi du Guardia Zibiliak Nafarroako suhiltzaileek eginiko laguntza eskaintzari uko egin izanaz?

Iruñean, 2022ko ekainaren 13an

Foru parlamentaria: Blanca Regúlez Álvarez